Valstybinių ir savivaldybių švietimo

įstaigų (išskyrus aukštąsias mokyklas)

vadovų, jų pavaduotojų ugdymui, ugdymą

organizuojančių skyrių vedėjų veiklos

vertinimo nuostatų

1 priedas

**KAUNO R. NEVERONIŲ GIMNAZIJA**

**DANGUOLĖS MARMIENĖS**

**2023 METŲ VEIKLOS ATASKAITA**

\_\_\_\_\_\_\_\_\_\_\_ Nr. \_\_\_\_\_\_\_\_

Neveronys

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 1. **Tikslas. Sudaryti veiksmingas sąlygas mokinių ugdymui(si) pagal individualius poreikius.**    1. **Uždavinys.** **Plėtoti mokytojų vadybinius gebėjimus atnaujinto ugdymo turinio įgyvendinimui.**  * Mokytojai (100 proc.) tobulino darbo pagal atnaujintas bendrąsias ugdymo programas kompetencijas: dalyvavo kvalifikaciniuose seminaruose „Ugdymo turinio atnaujinimas: ką būtina žinoti?“, „Kompetencijomis grįsta pamoka“. * Metodinėse grupėse susitarė dėl ilgalaikių planų rengimo struktūros, diskutavo ir priėmė sprendimus dėl prioritetų įsigyjant vadovėlius ir kitas metodines priemones, skirtas mokyti pagal atnaujintą ugdymo turinį. * Koreguotas „Mokinių pasiekimų ir pažangos vertinimo tvarkos aprašas“, patvirtintas direktoriaus 2023-09-21 įsakymu Nr. V-110. * Stebėtų pamokų duomenimis, 60 proc. mokytojų tikslingai integravo kompetencijas į ugdymo turinį. * 100 proc. mokytojų dalyvavo individualiuose pokalbiuose su kuruojančiu vadovu ir tobulino po 1–2 sutartus geros pamokos bruožus. * 62 proc. mokytojų kolegialiai bendradarbiaudami aplankė kolegų pamokas, kuriose pagilino žinias apie pamokos struktūrą. Remiantis stebėtų pamokų analize, pamokos kokybės vidurkis įvertintas 2,75 balo, fiksuota 17 proc. šiuolaikinių pamokų, grįstų mokymosi paradigma.   1. **Uždavinys. Telkti ir įgalinti bendruomenę veikti kartu dėl kiekvieno mokinio sėkmės.** * Mokytojai (95 proc.) tobulino įtraukiojo ugdymo kompetencijas: dalyvavo stažuotėje Šiaulių Salduvės progimnazijoje „Šiuolaikinės ugdymo tendencijos ir įtraukusis ugdymas“, metodinėje dienoje „Įtraukiojo ugdymo praktiniai pavyzdžiai“, metodinėje dienoje Šiaulių r. Dubysos Aukštupio mokykloje „Mokytojų ir pagalbos mokiniui specialistų bendradarbiavimas“, kvalifikaciniame seminare „Įtraukusis ugdymas – saugios ir sveikos emocinės aplinkos kūrimas“. * Organizuota 10 profesinių dialogų, kurių metu dalintasi patirtimi ir priimti susitarimai, kaip patobulinti ugdymo procesą mokiniams, turintiems mokymosi sunkumų. * Kiekviena metodinė grupė (4 grupės) organizavo po 1–2 atviras pamokas, kurių metu dalinosi gerąja patirtimi apie įtraukųjį ugdymą. * Mokinių ir mokinių tėvų apklausos duomenimis, 60 respondentų gerai ir labai gerai vertina pagalbos teikimą gimnazijoje. * Bendradarbiaujant su tėvais organizuota 14 bendrų renginių, švenčių išvykų. Tėvai dalyvavo 2 edukacinėse paskaitose: „Kartu įveikime ugdymo(si) ir mokymo(si) sunkumus“, „Veikime kartu, kad padėtume savo vaikui“. * Gerinant gimnazijos įvaizdį atnaujintas „Gimnazijos uniformos dėvėjimo tvarkos aprašas“, patvirtintas direktoriaus 2023 m. rugpjūčio 31 d. įsakymu Nr. V-74. * 62,5 proc. pagerėjo Mokyklos pažangos rodikliai (33 rodikliai).  1. **Tikslas. Sukurti tinkamą aplinką mokinio asmenybei augti.**    1. **Uždavinys. Organizuoti kūrybiškumą ir lyderystę, tautiškumą ir pilietiškumą skatinančias veiklas.**  * 20 proc. padidėjo neformaliojo švietimo būrelių pasiūla (2022–2023 m. m. – 18, 2023–2024 m. m. – 22), tačiau pagal mokinių pasirinkimą organizuojama 19 neformaliojo švietimo būrelių. * Mokinių apklausos duomenimis, 74,73 proc. mokinių lanko neformaliojo švietimo užsiėmimus gimnazijoje ir už jos ribų. 59 proc. mokinių, 51 proc. tėvų gerai ir labai gerai vertina neformaliojo vaikų švietimo poreikių tenkinimą gimnazijoje. * Organizuoti 8 tautinio ir pilietinio pobūdžio renginiai: „Žygio ir dainos konkursas“, akcija „Atmintis gyva, nes liudija“, koncertas „Dainuoju Lietuvai“, radijo laida „Kovo 11-oji“, konkursas „Eilės Lietuvai“, akcija „Darom“, susitikimai su įžymiais žmonėmis (doc. A. Lašu, istoriku V. A. Markevičiumi), kuriuose dalyvavo 95 proc. mokinių. * Organizuoti du nauji renginiai: pramoginis renginys „Promo“, kuriame atsiskleidė mokinių kūrybiškumas, bendradarbiavimas ir lyderystė, „Dalyvaujamojo biudžeto“ projektas, kuris įtraukė mokinius į naujas veiklas kuriant aplinkas mokykloje (įrengti 5 oro kondicionieriai). * Pozityvių santykių tvarumui užtikrinti tęsiamas projektas „Pozityvi komunikacija ugdymosi pasiekimams“: kiekvieną mėnesį aptariamos ir ugdymo procese analizuojamos skirtingos vertybės, sukurtas ir išleistas vertybių kalendorius „Pamatyk gėrį“.   1. **Užtikrinti emociškai saugią ir asmenį palaikančią atmosferą.** * Mokytojai, mokinių tėvai tobulino emocijų atpažinimo ir valdymo kompetencijas, dalyvavo seminaruose „Kaip tėvų ir mokytojų bendradarbiavimas padeda gerinti klasės mikroklimatą“, „Vaikų saviveiksmingumo didinimas stiprinant fizinę, emocinę ir intelektinę raidą“, kuriuose buvo pateiktos rekomendacijos mokytojams, tėvams, kaip kurti palankų mikroklimatą mokykloje, veiksmingai išspręstos mokinių tarpusavio, mokytojos ir tėvų komunikavimo problemos. * Stiprintos socialinės emocinės kompetencijos: PUG, 1–4 kl. organizuota po tris užsiėmimus. * Siekiant geresnių mokinių tarpusavio santykių, IIa kl. organizuota ankstyvosios intervencijos programa „Prisijunk“. * Mokinių apklausos duomenimis, 56 proc. mokinių patinka eiti į mokyklą, 96 proc. mokinių turi bent vieną draugą mokykloje, fiksuota 11 patyčių atvejų, 55,8 proc. mokinių teigiamai / palankiai vertina socialinio emocinio ugdymo užsiėmimus. * Koreguotas „Mokinių pamokų lankomumo kontrolės ir nelankymo prevencijos tvarkos aprašas“, patvirtintas direktoriaus 2023 m. rugsėjo 1 d. įsakymu Nr. V-76. * Be pateisinamos priežasties praleistų pamokų skaičius, tenkantis vienam mokiniui 1–4 kl. – 0,8 pamokos, 5–8, I–III kl. – 11,6 pamokos, iš viso – 7,11 pamokos. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| Pasirengti diegti atnaujintas bendrąsias ugdymo programas 1, 3, 5, 7, I, III klasėse. | Nuo 2023 m. rugsėjo 1 d. įdiegtos atnaujintos bendrojo ugdymo programos 1, 3, 5, 7, I, III klasėse. | * 100 proc. pedagogų dalyvavo mokymuose, kaip sėkmingai pasiruošti diegti atnaujintas ugdymo programas; * 100 proc. gimnazijos mokytojų dalyvavo atnaujintų ugdymo programų sklaidos renginiuose; * Atlikta pasirengimo atnaujintų ugdymo programų diegimui situacijos analizė dėl papildomų materialinių išteklių (ugdymo priemonių) ir žmogiškųjų išteklių (specialistų) poreikio; * Parengtas UTA įgyvendinimo veiksmų ir priemonių planas. | * Mokytojai (100 proc.) tobulino darbo pagal atnaujintas bendrąsias ugdymo programas kompetencijas: dalyvavo kvalifikaciniuose seminaruose „Ugdymo turinio atnaujinimas: ką būtina žinoti?“, „Kompetencijomis grįsta pamoka“. * Metodinėse grupėse mokytojai susitarė dėl ilgalaikių planų rengimo struktūros, diskutavo ir priėmė sprendimus dėl prioritetų įsigyjant vadovėlius ir kitas metodines priemones, skirtas mokyti pagal atnaujintą ugdymo turinį. * Stebėtų pamokų duomenimis, 60 proc. mokytojų tikslingai integruoja kompetencijas į ugdymo turinį. * Parengtas „Gimnazijos atnaujinto ugdymo turinio įgyvendinimo veiksmų ir priemonių planas“, patvirtintas direktoriaus 2023 m. rugpjūčio 23 d. įsakymu Nr. V-71. |
| Rengtis įtraukiojo ugdymo įgyvendinimui. | Patobulintos darbuotojų kompetencijos ugdyti įvairių ugdymosi poreikių turinčius mokinius ir pritaikytos ugdymo aplinkos. | * 100 proc. pedagogų dalyvavo mokymuose apie įtraukųjį ugdymą ir universalaus dizaino ugdyme principus; * 100 proc. pedagogų ir pagalbos mokytojams specialistų patobulino kompetencijas dirbti su įvairių ugdymosi poreikių turinčiais mokiniais; * 100 proc. mokytojų padėjėjų, dirbančių su SUP mokiniais, patobulino kompetencijas; * 50 proc. Vaiko gerovės komisijos pasitarimuose, sprendžiant ugdymo ir pagalbos teikimo mokiniui klausimus, dalyvavo klasės vadovas, specialistai, mokinys ir jo tėvai (kiti vaiko atstovai pagal įstatymą); * Sukurta funkcionali erdvė pagalbos mokiniui teikimui, atnaujinti baldai; * Įrengta erdvė mokinių poilsiui pertraukų metu, atnaujinti baldai; * Atnaujinta „žalioji klasė“; * 50 proc. mokinių, jų tėvų (globėjų, rūpintojų) gerai ir labai gerai vertina vidinę gimnazijos ugdymo(si) aplinką. | * 100 proc. pedagogų ir pagalbos mokiniams specialistų dalyvavo mokymuose apie įtraukųjį ugdymą ir universalaus dizaino ugdyme principus: „Šiuolaikinės ugdymo tendencijos ir įtraukusis ugdymas“ (Šiaulių Salduvės progimnazijoje), „Mokytojų ir pagalbos mokiniui specialistų bendradarbiavimas“ (Šiaulių r. Dubysos Aukštupio mokykloje), „Įtraukiojo ugdymo praktiniai pavyzdžiai“, „Įtraukusis ugdymas – saugios ir sveikos emocinės aplinkos kūrimas“. * Vaiko gerovės komisijos pasitarimuose nagrinėta mokinių nenoro lankyti mokyklą, mokyklos nelankymo, baimių eiti į mokyklą, nesėkmingo mokymosi priežastys, daugelyje (60 proc.) dalyvavo klasės vadovai, specialistai, mokiniai, jų tėvai (kiti vaiko atstovai pagal įstatymą). * Organizuota 10 profesinių dialogų, kurių metu dalintasi patirtimi ir priimti susitarimai, kaip patobulinti ugdymo procesą mokiniams, turintiems mokymosi sunkumų. * Sukurtos ir rekonstruotos edukacinės, poilsio erdvės: įrengta erdvė mokiniams (mini sensorinis kabinetas), kur jie gali nusiraminti, normalizuoti savo pojūčius ir / ar gauti veiksmingą specialistų pagalbą; atnaujinta „žalioji klasė“, poilsio erdvės žiemos sode, įrengta gimnastikos komplekso aikštelė. * 60 proc. mokinių, 61 proc. jų tėvų (globėjų, rūpintojų) gerai ir labai gerai vertina vidinę gimnazijos ugdymo(si) aplinką. |
| Nuosekliai rūpintis mokinių mokymosi pasiekimais ir ugdymo proceso organizavimo kokybe. | Sudarytos sąlygos mokinių asmenybės augimui, ugdymui(si) pagal individualius poreikius. | * 2023 m mokyklos pažangumas siekia 95 proc.; * 5–8, I–IV klasių mokinių metinių pažymių vidurkis – 7,81; * 20 proc. mokinių mokosi aukštesniuoju lygiu; * 100 proc. specialiuosius ugdymosi poreikius turinčių mokinių pažanga ir pasiekimai stebimi, analizuojami; * 20 proc. pamokų vyrauja mokymosi paradigma – vertinamos kaip šiuolaikinės; * 75 proc. mokinių lanko, gerai ir labai gerai vertina neformaliojo švietimo užsiėmimus; * 80 proc. mokinių patinka eiti į mokyklą, mokykloje jaučiasi gerai. | * Sistemingas ir nuoseklus nuolatinio profesinio augimo planavimas individualiu mokytojo, organizaciniu visos gimnazijos lygiu, įtraukiojo ugdymo(si) principų taikymas ir diegimas, pedagogų, pagalbos specialistų, socialinių partnerių bendradarbiavimas turėjo įtakos mokinių asmenybės ūgčiai: * 57 proc. 1–8, I–III kl. mokinių padarė individualią pažangą; * 0,06 balo pakilo 5–8, I–III kl. metinis pažymio vidurkis (2022–2023 m. m. – 7,87 balo, 2021–2022 m. m. – 7,81 balo); * pažangumas – 99,16 proc.; * 25 proc. mokinių mokosi aukštesniuoju lygiu. * Remiantis stebėtų pamokų analize, pamokos kokybės vidurkis įvertintas 2,75 balo, fiksuota 17 proc. šiuolaikinių pamokų, grįstų mokymosi paradigma. * Mokinių apklausos duomenimis, 74,73 proc. mokinių lanko neformaliojo švietimo užsiėmimus gimnazijoje ir už jos ribų, dauguma (59 proc.) mokinių neformaliojo švietimo užsiėmimus vertina gerai ir labai gerai. * 85 proc. mokinių buvimą gimnazijoje vertina gerai. |
| Paminėti Kauno r. Neveronių gimnazijos 30-metį. | Organizuoti renginiai, skirti gimnazijos 30-mečiui paminėti. | * Sutelkta mokytojų ir socialinių partnerių komanda gimnazijos 30-mečio renginių plano parengimui; * Organizuoti renginiai, skirti gimnazijos 30-mečiui; * Bent 80 proc. mokinių dalyvaus renginiuose. | * Sudaryta darbo grupė iš mokytojų ir socialinių partnerių gimnazijos 30-mečio renginių plano parengimui. * Organizuota 12 įvairaus pobūdžio renginių, skirtų gimnazijos 30-mečiui. * Renginiuose dalyvavo visi (100 proc.) 2023 m. besimokantys mokiniai, dalis buvusių mokinių (34 proc.), darbuotojai, socialiniai partneriai. * Dauguma mokinių, jų tėvų, mokytojų organizuotus renginius vertino labai gerai, kaip potencialiai ugdančius mokinių kompetencijas, efektyviai gerinančius gimnazijos įvaizdį. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |
| 2.2. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Įsteigta priešmokyklinio ugdymo klasė. | Sudarytos galimybės mokytis 17 vaikų. Sukurtos mokymosi erdvės: suremontuota klasė, naujai įrengti sanitariniai mazgai. |
| 3.2. Kauno rajono savivaldybės mokyklų bendruomenių konkurso „Naujos edukacinės idėjos besimokančioje mokykloje“ projekto „Išjudink kitus“ inicijavimas, paraiškos parengimas, projekto įgyvendinimas. | Laimėtas ir įgyvendintas projektas „Išjudink kitus“: organizuotos aktyvios pertraukos, sporto šventė „Sportuokime kartu“, akcija „Šoka visa mokykla“, įrengta gimnastikos aikštelė, edukacinė erdvė spec. poreikių vaikams. Atlikus mokinių apklausą, fiksuota, kad 70 proc. mokinių aktyvias pertraukas vertina kaip patrauklias, įdomias, motyvuojančias; geriausiai įvertinta akcija „Šoka visa mokykla“, kurioje dalyvavo 90 proc. mokinių. Į aktyvias veiklas įsitraukė dauguma specialiųjų poreikių turinčių mokinių.  Projektui pasibaigus, dauguma veiklų bus tęsiamos: aktyvių pertraukų, fizinį aktyvumą skatinančių renginių su tėvais organizavimas; tikslingai naudojama projekto metu įrengta gimnastikos aikštelė, edukacinė erdvė specialiųjų poreikių mokiniams. |
| 3.3. Erasmus+ KA220 projekto „Build Up (Y)Our Future Through Arts“ („Kurkime ateitį per meną“) paraiškos rengimo inicijavimas, paraiškos rengimas. | Įgyvendintas projektas Erasmus+ KA220 „Kurkime ateitį per meną“. Dalyvaudami Erasmus+ projekte mokytojai ir mokiniai tobulino kultūrinę, komunikacinę, socialinę kompetencijas, įgijo patirties įvairiose pasaulio šalyse (Portugalijoje, Italijoje, Turkijoje). |
| 3.4. LL3 pokyčio projekto „Pozityvioji komunikacija ugdymosi rezultatams“ įgyvendinimas. | Parengtas ir įgyvendintas bendradarbiavimo su mokymosi draugais veiklos planas.  Kiekvieną mėnesį aptariamos ir ugdymo procese analizuojamos skirtingos vertybės, sukurtas ir išleistas vertybių kalendorius „Pamatyk gėrį“. Organizuojamų veiklų Kauno r. švietimo įstaigose ir Neveronių gimnazijoje viešinimas. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

\_\_\_\_\_\_\_\_\_\_\_\_\_\_\_\_\_\_\_